Provjera ručne spretnosti za program DENTALNI TEHNIČAR/TEHNIČARKA

1.Provjera ručne spretnosti za učenike s TUR koji su prijavili interes za smjer dentalni tehničar bit će provedena **16. lipnja** **2025. (ponedjeljak) u 12:30 sati**. Ove učenike u srednju školu usmjerava Gradski ured za obrazovanje, sport i mlade. Provjeri će u ovom terminu moći pristupiti isključivo učenici s TUR kao kandidati za program dentalnog tehničara u sustavu NISPUSŠ. Učenici koji pristupaju provjeri ručne spretnosti moraju prethodno zadovoljiti bodovni prag za upis u program dentalni tehničar.

Nakon vrednovanja, kandidatu se upisuje rezultat provjere ručne spretnosti: zadovoljio/nije zadovoljio u aplikaciji e-upisi.hr. Rezultati će biti vidljivi u profilu učenika (Moji podaci-Raspored provjera i sposobnosti) isti dan nakon 18 sati. Uvid u bodovanje rada bit će moguć 17. lipnja u 11 sati.

2.Provjera ručne spretnosti **za ostale učenike koji su prijavili interes za smjer dentalni tehničar** bit će organizirana **1. srpnja 2025. (utorak) u 11:30 sati**. Učenici koji pristupaju provjeri ručne spretnosti moraju prethodno zadovoljiti bodovni prag za upis u program dentalni tehničar.

Nakon vrednovanja, kandidatu se upisuje rezultat provjere ručne spretnosti: zadovoljio/nije zadovoljio u aplikaciji e-upisi.hr. Rezultati će biti vidljivi u profilu učenika (Moji podaci-Raspored provjera i sposobnosti) isti dan nakon 18 sati. Uvid u bodovanje rada bit će moguć 2. srpnja u 11 sati.

VRIJEDI ZA SVE KANDIDATE:

Molimo da učenici budu ispred glavnog ulaza Zdravstvenog učilišta (Medvedgradska 55) 15 minuta prije početka provjere.

Na provjeru učenica/učenik treba donijeti:

1.identifikacijsku ispravu s fotografijom

2.kemijsku olovku

Provjera ručne spretnosti traje 30 minuta i sastoji se od četiri zadatka:

·precrtavanje objekta prema zadanom predlošku (dva zadatka)

·savijanje žice

·rezbarenje krede

Nakon objave konačne ljestvice poretka, ukoliko je Vaše dijete unutar upisne kvote, potrebno je:

1. Ispuniti ONLINE UPITNIK koji će biti dostupan na web stranici škole u opisu svakog programa. Upitnik će biti dostupan za ispunjavanje **od 7.srpnja nakon objave konačne ljestvice poretka za upis**
2. Učitati UPISNICU iz sustava e-upisa
3. POTVRDITI UPIS učenika online ili osobno.

**Kandidati koji su ostvarili pravo upisa, a ne dostave dokumentaciju/ne potvrde upis gube pravo na upis** i smatraju se neupisanima te se upućuju na jesenski rok upisa.

Upis učenika možete potvrditi 7. i 8. srpnja na jedan od dva načina:

1.**Online: 8. .srpnja do 18 sati** upis se može potvrditi tako da učitate upisnicu u sustav e-upisa te da popunite online upitnik na mrežnoj stranici škole dostupan u opisu svakog programa (niže na stranici) i pošaljete potrebnu dokumentaciju na e-adresu smjera za koji je učenik ostvario pravo upisa. E-adresa za smjer dentalnog tehničara je dentalni.tehnicar.zuz@gmail.com. U mail poruci obavezno je naznačiti broj mobitela na koji Vas možemo kontaktirati u slučaju hitnje.

Nakon što Upisno povjerenstvo pregleda poslanu dokumentaciju, potvrdu upisa dobit ćete elektronskom porukom najkasnije do 9.srpnja do 10 sati.

2.**Osobnim dolaskom u školu na adresu Medvedgradska 55, 7. srpnja od 12 do 18 sati** sa svom potrebnom dokumentacijom te prethodno učitati upisnicu u sustav e-upisa.

Potrebna dokumentacija:

* Upisnica potpisana od strane roditelja i učenika
* Liječnička svjedodžba medicine rada o nepostojanju zdravstvenih kontraindikacija za zanimanje
* Ukoliko je učenik ostvario pravo na dodatne bodove za upis, potrebno je dostaviti i dokument na osnovu kojega je ostvario pravo